มอร์ริสัน เสียใจ ทำตัวเหลวไหลจนอดแจ้งเกิดกับ ผีแดง
สำนักข่าวต่างประเทศรายงานวันที่ 7 ต.ค. ว่า ราเวล มอร์ริสัน กองหน้าดาวรุ่งของ อินทรีฟ้าขาว  ลาซิโอ สโมสรแกร่งแห่งศึกกัลโช เซเรีย อา อิตาลี  ยอมรับ เขารู้สึกเสียใจมากกับการประพฤติตัวแย่ๆของตัวเอง ในตอนที่ค้าแข้งอยู่กับ ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ,มอร์ริสัน เข้าร่วมทีม แมนเชสเตอร์  ยูไนเต็ด ในปี 2009 และเขาก็พัฒนาตัวเองจนได้รับการยกย่องว่าเป็นนักเตะที่น่าตื่นตาตื่นใจที่สุดและมีอนาคตอันสดใส  อย่างไรก็ตามเขามีปัญหากับการใช้ชีวิตนอกสนาม จนต้องย้ายไปอยู่กับ เวสต์แฮม ยูไนเต็ด ในปี 2011 ซึ่งเขาเคยได้เล่นทีมปิศาจแดงชุดใหญ่ภายใต้การคุมทีมของ เซอร์อเล็กซ์ เฟอร์กูสัน ไปเพียง 3 นัดเท่านั้น  โดยล่าสุด มอร์ริสัน ออกมาเปิดใจว่าเขาเสียใจที่ทิ้งโอกาสสำคัญของตัวเองไปในช่วงเวลากับปิศาจแดง,ผมมีความซื่อสัตย์ในเรื่องนี้ แมนเชสเตอร์ ยูไนเต็ด และ เซอร์อเล็กซ์ เฟอร์กูสัน ให้โอกาสกับผมมากมายเหลือเกิน ผมไม่คิดว่าพวกเขาจะให้โอกาสคนอื่นมากกว่าผมแล้วในตอนนั้น ผมต้องโทษตัวเองเต็มๆและไม่ควรมองหาคำแก้ตัวใดๆ  หลายสิ่งหลายอย่างที่ผมทำที่ยูไนเต็ดมันเป็นอะไรที่โง่มาก ผมเล่นเกมคอมพิวเตอร์และออกไปเที่ยวตระเวนราตรีกับเพื่อนๆมากเกินไป ทั้งๆที่ผมควรตั้งใจฝึกซ้อมกับทีมมากกว่า มอร์ริสันกล่าว
ราเวล มอร์ริสัน กองหน้าดาวรุ่งของ ลาซิโอ ยอมรับ เขารู้สึกเสียใจมากกับการประพฤติตัวแย่ๆของตัวเอง ในตอนที่ค้าแข้งอยู่กับแมนเชสเตอร์ ยูไนเต็ด
พรีเมียร์ลีก,แมนเชสเตอร์ ยูไนเต็ด,ราเวล มอร์ริสัน,ข่าวกีฬา,ข่าว,ไทยรัฐออนไลน์